Til:

Medlemmer i AUF i Troms

Fra:
AUF i Troms

Pb 6166

9291 Tromsø

# Innkalling til årsmøte 2016

AUF i Troms innkaller herved til årsmøte

**13.-14. februar 2016 i Tromsø.**

Årsmøtet starter kl. 11:00 på lørdag, med registrering fra kl. 10.30, og beregnes avsluttet ca kl. 14.00 på søndag. Det legges opp til et lite kurs fredag ettermiddag fra kl. 19.00.

Dagsorden:

**1.** Åpning

**2.** Godkjenning av innkalling og dagsorden

**3.** Konstituering

**4.** Innledning

**5.** Innkomne forslag

**6.** Vedtekter /Organisasjonsplan

**7.** Beretning

**8.** Regnskap og budsjett

**9.** Politisk program og manifest

**10.** Valg

**11.** Avslutning

Lokallagene må velge representanter som skal komme på årsmøtet. Om du ønsker å delta på årsmøtet, ber vi deg ta kontakt med ditt lokallag v/lokallagsleder, eventuelt fylkessekretær Christine Marie Holmgren (telefon: 954 33 420/ troms@auf.no).

Frist for påmelding er fredag 5. februar. Det vil bli foretatt reisefordeling på reiseutgifter for delegater. Det vil si at de som ikke er delegater må avtale med sitt lokallag om de får dekket reisen.

I tillegg møter de faste medlemmene i fylkesstyret med alle rettigheter. Medlemmene av arbeidsutvalget har tale- og forslagsrett.

Dersom dere har noen saker dere vil ta opp på årsmøtet, bør disse være oss i hende innen fredag 5. februar. Frist for innsendelse av endringsforslag til de to vedlagte manifestene er fredag 22. januar. Det er selvsagt alltid lov å komme med forslag i etterkant eller under årsmøtet, men for at fylkesstyret skal behandle sakene og komme med innstilling til vedtak må vi ha forslagene inn i forkant.

Vi legger til rette for overnatting for de som har behov for det, og ber derfor om tilbakemelding på hvem som trenger det.

Som alltid er det gratis å delta på arrangementer i regi av AUF, ta derfor vare på alle kvitteringer fra reisen. Mat serveres.

Spørsmål rettes fylkessekretær på tlf: 954 33 420 eller e-post: troms@auf.no.

Velkommen!

Vennlig hilsen

Iris Moseng Sandholt Christine Marie Holmgren

Leder Fylkessekretær

Vedlegg:

- Årsmøte på 1-2-3
- Internasjonalt manifest
- Likestilling og inkluderings manifest